Dotze instal·lacions, en la 27ª Mostra Art Públic / Universitat Pública, inaugurada al Campus de Burjassot

## Dotze instal·lacions, en la 27ª Mostra Art Públic / Universitat Pública, inaugurada al Campus de Burjassot

L’equip d’artistes, amb la vicerrectora Ester Alba i el Delegat d’Estudiants, Marcos Durà. (Autor: Miguel Lorenzo)

El Campus de Burjassot de la Universitat de València acull la XXVII Mostra Art Públic / Universitat Pública, una iniciativa que proposa dotze intervencions artístiques temporals, ideades per als campus on s’instal·len, i que busquen connectar amb el públic universitari i la societat. Igualment entrellaça diàlegs entre les disciplines diverses i l’art actual.

Fins al 30 d’octubre, al campus de Burjassot, es podran visitar i interaccionar amb les obres de Vicente Aguado, Amaya Suberviola, Marco Ranieri, Fernando Martínez, Col·lectiu FORAT (Marta Negre i Andreu Signes) i Edu Comelles; i del 6 de novembre al 4 de desembre, al campus de Blasco Ibáñez s'exhibiran les obres d’Alba Mayol, Noé Bermejo, Álvaro Porras Soriano, Teresa Martín García, Rafael Tormo i María García Sánchez.

A la inauguració varen assistir, el passat divendres, la vicerectora de Cultura i Societat, Ester Alba; el delegat de la rectora per als Estudiants, Marcos Durà; els artistes; i membres dels equips deganals del campus.

En una visita guiada, els artistes varen comentar les seues creacions, que enguany han estat lligades a les falses aparences en les xarxes socials; la substitució de la realitat per la seua reproducció en la cultura contemporània; un viatge sonor als interrogants del capitalisme; la botànica com a vehicle comú familiar; i l'efímera estampa del temps en unir art i ciència.

El jurat que ha seleccionat els dotze projectes estava format per Oskia Ugarte, directora del Centre d’Art Contemporani Huarte (Uharteko Art Garaikideko Zentroa); Paula Santiago, professora del Departament de Pintura de la Facultat de Belles Arts i directora del Centre d’Investigació Art i Entorn, tots dos de la Universitat Politècnica de València; Ester Alba, vicerectora de Cultura i Societat de la Universitat de València; Marcos Durà, delegat de la rectora per a  Estudiants de la Universitat de València; i personal tècnic del Servici d'Informació i Dinamització d'Estudiants (Sedi) i del Vicerectorat de Cultura i Societat.

La Mostra Art Públic / Universitat Pública és una convocatòria de la Universitat de València impulsada per la Delegació d’Estudiants mitjançant el Servei d’Informació i Dinamització (Sedi) i té la col·laboració del Vicerectorat de Cultura i Societat.

La iniciativa busca que els estudiants convisquen amb projectes artístics que els inciten a la reflexió des d’una perspectiva compromesa amb l’objectiu d’enriquir l’experiència universitària.

Arxivat en:
Exposicions

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar